text: Unge opfindere dyster på gode ideer 
  20 januar 2011 kl. 07.23
  Unge opfindere flokkes i dag i både Kolding Storcenter og på gågaden i Tønder.
  I Kolding udfordrer omkring 400 elever hinanden på at udvikle fremtidens produkter - og i Tønder er 300 unge med.
  Det er organisationen Young Enterprise, der står bag den store konkurrence sammen med en stribe lokale og regionale virksomheder, der både støtter økonomisk og også deltager som dommere.
  Dommerpanelet bedømmer deltagerne på flere kategorier bl.a. strategi, økonomi samt produkt & design.  Den gode forretningsidé er nemlig ikke bare en luftig idé ? det er en gennemarbejdet præsentation med synligt perspektiv, som kræver både kreativitet, stor forberedelsesindsats og ikke mindst stort mod, når idéerne skal står deres prøve overfor dommerne.
  Ved sidste års finale i København var det ideen om at producere legetøj til grise, der vandt konkurrencen DM i iværksætteri og en pengepræmie på 10.000 kroner.
  